3 Yo yina, ntangu beto lendaka diaka ve kukanga-ntima sambu na yo, beto monaka mbote mingi nde beto bikala na Atene+ beto mosi;2 mpi beto tindaka Timoteo,+ mpangi na beto mpi nsadi ya Nzambi* yina ke samunaka nsangu ya mbote ya Kristu, sambu na kukumisa beno ngolo* mpi kulembika beno sambu na lukwikilu na beno,3 sambu bampasi yai kunikisa ve ata muntu mosi. Sambu beno mosi, beno me zaba nde beto lenda tina ve kukutana ti mambu ya mutindu yai.*+4 Sambu ntangu beto vandaka ti beno, beto vandaka kuzabisa beno na ntwala nde beto ta kutana ti bampasi, mpi yo salamaka mpidina, mutindu beno me zaba.+5 Yo yina, ntangu mono lendaka diaka ve kukanga-ntima sambu na yo, mono tindaka Timoteo sambu mono zaba mutindu kwikama na beno kele,+ kana na mutindu mosi buna Mumeki+ mekaka beno, mpi kana kisalu na beto ya ngolo kumaka ya mpamba.6 Kansi ntangu yai Timoteo me katuka kuna na beno+ mpi yandi me kwisa kuvutuka. Yandi me pesa beto nsangu ya mbote ya kwikama mpi zola na beno, nde ntangu yonso beno ke landa kuyibuka beto na zola yonso, mpi nde beno kele na nzala ya ngolo ya kumona beto mutindu beto mpi kele na nzala ya ngolo ya kumona beno.7 Yo yina, bampangi, na kati ya mawa mpi bampasi na beto yonso, beto me baka kikesa sambu na beno mpi sambu na kwikama yina beno ke monisa.+8 Beto ke baka kikesa* kana beno ke telama ngolo na Mfumu.9 Inki mutindu beto lenda pesa Nzambi matondo sambu na beno mpi sambu na kiese ya mingi yina beno ke pesa beto na ntwala ya Nzambi na beto?10 Mpimpa ti mwini beto ke bondilaka ti kikesa mingi sambu na kumona beno* mpi kuyika mambu yina ke konda na lukwikilu na beno.+11 Ntangu yai, bika Nzambi na beto mpi Tata yandi mosi ti Mfumu na beto Yezu kupesa beto nzila ya kukwisa kuna na beno.12 Diaka, Mfumu kusadisa beno sambu zola na beno kuyela, ee, sambu zola yina beno ke zolanaka mpi zola yina beno ke zolaka bantu yonso kukuma mingi,+ mutindu beto ke zolaka beno,13 sambu yandi pesa kikesa na bantima na beno mpi yandi kumisa beno ya kukonda kifu mpi ya santu na ntwala ya Nzambi+ mpi Tata na beto na ntangu ya kukala ya Mfumu na beto Yezu+ ti basantu na yandi yonso.
Banoti na nsi ya lutiti
^ To mbala ya nkaka, “mpi nduku ya kisalu ya Nzambi.”
kon_Latn kon_Latn kon_Latn